runetrust/blame-folketinget-dk huggingface dataset:
Karen Jespersen (V), 2008-04-02:
Men jeg havde i hvert fald regnet med at begynde med at tage et møde med arbejdsmarkedets parter, ikke bare om det med pensioner, men i det hele taget - kan man sige - om en indsats over for det kønsopdelte arbejdsmarked, som jeg mener er utrolig vigtig, også når vi snakker ulige løn.
Charlotte Dyremose (KF), 2007-04-18:
Vi synes altså alt i alt, at forslaget har fundet en udmærket balance mellem det, at vi er nødt til at stille mindstekrav til dem, der udgør de brodne kar, og få lavet en vis fleksibilitet, der sikrer, at de, der blot vil deres heste det bedste og har en hest, der er lidt anderledes, også kan gøre det bedst muligt for hesten.
Henrik Frandsen (M), 2024-02-06:
Jeg deler ikke den, hvad skal man sige, mistillid til de fremtidige politikere i Danmark, nemlig at de på et givet tidspunkt om 10 eller 20 eller 30 år lige pludselig skulle vende rundt og være ligeglade med klimaet, være ligeglade med biodiversiteten, være ligeglade med miljøet.
Thor Pedersen (V), 2004-12-17:
Det er min klare opfattelse, at de partier, der står bag den aftale, der i virkeligheden også dækker L 99, alle har den opfattelse, at en fusion mellem en virksomhed som DONG-Elsam og Vattenfall måske er den dårligst tænkbare løsning overhovedet, fordi den netop vil være med til at begrænse konkurrencen, og det, vi gør her, er at sikre et konkurrenceelement.
Lone Møller (S), 2003-03-20:
Noget af det, der virkelig er en mangel i dette land, er vel, at vi ser, hvor lidt man udøver musikken i vores medier, og derfor håber jeg virkelig, at det i de public service-kontrakter, som ministeren i øjeblikket forhandler med Danmarks Radio og TV 2, bliver sikret, at musikprogrammer får en meget mere fremtrædende plads.
Tom Behnke (KF), 2005-11-04:
Med forslaget her bliver det klart fastslået direkte i straffeloven, at det er en strafskærpende omstændighed, hvis volden har været betinget af eller er udsprunget af lovlige ytringer, på samme måde som det jo allerede i dag står i lovgivningen, at det f.eks. også er en strafskærpende omstændighed, hvis det er sådan, at volden har været forbundet med det, man kalder hate crimes.
Kristian Thulesen Dahl (DF), 2004-06-03:
Nu er det sådan, at hvis forhandlingerne om en strukturreform skal lykkes og også lykkes på en måde, som jeg tror der er mange der ønsker at der er flere partier der kan bakke op, så er det klogest ikke at begive sig ud i ultimative krav på nuværende tidspunkt.
Magnus Heunicke (S), 2011-10-06:
I dagens Danmark er der børn, som vokser op i familier, hvor der altid bliver sagt nej, hvor der ikke er råd til at holde fødselsdag, hvor der ikke er råd til at holde en ordentlig jul, hvor pengene ikke rækker til at gå til fodbold eller håndbold, og hvor børnene bliver hjemme, når vennerne tager på sommerferie.
Holger K. Nielsen (SF), 2018-12-12:
Så håber jeg på, at vi sådan i fællesskab, Folketingets partier – jeg ved ikke, om vi bliver inviteret med til de forhandlinger, og jeg kan forstå, at det gør vi ikke, men det overlever vi jo nok – sætter os sammen og ligesom forsøger at få diskuteret det her ud fra nogle mere snusfornuftige, rationelle betragtninger frem for de store ideologiske sværdslag, for det synes jeg at det her er.
Svend Auken (S), 1999-03-25:
Det, jeg svarede på, var, om den konkrete bedømmelse af den konkrete ansøgning om at få lov til at udsætte en bestemt sort, altså en bestemt plante, med en genmodifikation tilføjet, om man i den vurdering, hvor vi altså spørger alle mulige videnskabelige institutter, også spørger om mulige organskader fra denne konkrete plante.
Zenia Stampe (RV), 2016-05-24:
Jeg var vistnok på barselsorlov, da det blev vedtaget, og jeg synes det er lidt underligt at stille trickspørgsmål, men fru Lisbeth Bech Poulsen kan måske fortælle mig, hvad det er, spørgsmålet i virkeligheden handler om, for i spørgsmålet ligger vel også, at der har været nogle problemer, som har været belyst, og så har Folketinget med åbne øjne alligevel valgt at vedtage den her lovgivning.
Lars Kramer Mikkelsen (S), 2002-04-30:
Ja, nu var det jo ikke mig, der indledte med at nævne USA, vil jeg så lige skynde mig at sige, det var hr. Søren Krarup selv, men jeg forsøgte at spille med og nævnte derfor Canada som et eksempel, hvor man positivt modtager fremmede i det canadiske samfund og også stiller krav.
Lars Kramer Mikkelsen (S), 2004-03-30:
Det behøver man jo ikke at have deltaget i det lovforberedende arbejde for at kunne se, og det er sådan set derfor, jeg blot vil have, at hr. Niels Helveg Petersen kan bekræfte, at der har været tale om lukkede forhandlinger om det her ønske om at føre en ideologisk kamp imod de almene boliger og de mennesker, der bor i dem.
Benny Engelbrecht (S), 2016-01-13:
Det er jo så også derfor, at jeg kan undre mig en lille smule over, at finansministeren ikke blot svarer på det spørgsmål, som jeg har stillet, nemlig om det er sådan, at aftalepartierne er enige om, at det provenu, der skal findes i forbindelse med den aftale, som man må forstå der skal indgås i dette forår – hvornår det så end måtte blive – er præcis de beløb, som finansministeren også ridser op, altså 90 mio. kr. i 2016, 480 mio. kr. i overslagsårene, og så, hvis man regner den fulde virkning af den aftale, der oprindelig blev indgået, altså et provenu på 1,9 mia. kr. varigt før tilbageløb.
Jann Sjursen (KD), 2004-04-13:
Men forslaget til folketingsbeslutning er formuleret således: Folketinget opfordrer regeringen til at nedsætte en kommission, der skal gennemgå principperne for den danske bistand til udviklingslandene med henblik på at klarlægge, hvorledes Danmark bedst kan bidrage til udviklingslandenes udvikling.
Lars Barfoed (KF), 2004-11-23:
Og igen: Det er jo ikke mig, der starter, men når hr. Thomas Adelskov vil ind på de der pralerier om, hvordan det gik med at styre økonomien under den socialdemokratiske regering, skal jeg bare sige, at den offentlige gæld altså steg med over 30 mia. kr., da Socialdemokratiet havde regeringsmagten, på trods af gode konjunkturer.
Ellen Trane Nørby (V), 2006-05-18:
Dernæst virker det jo også lidt underligt, når forslagsstilleren nærmest markerer uoplyst på danskernes vegne, og når der i bemærkningerne skrives: »Vi kender generelt meget lidt til landene og deres folkeslag« – Indien og Kina – »og er i øvrigt næsten uvidende om deres kulturelle normer, traditioner og historier.
Tommy Ahlers (V), 2021-05-11:
For jeg har det også på den måde, at jeg også godt kan tælle mig frem til, at vi cirka mangler den 1 mio. t, så jeg har et konkret spørgsmål: Er der lavet en plan for at genåbne nogle af de aftaler, vi har lukket nu, for netop at komme i mål med 2025-målet?
Martin Lidegaard (RV), 2005-05-13:
Vi vil fra radikal side ikke lægge os fast på et beløb og heller ikke en fordelingsprocent, altså hvor meget staten eventuelt skal gå ind, og hvad staten skal gå ind i, men noget af det, man kunne overveje, er jo, om vi, når den nye kommunalstruktur kommer, og når vi påtager os langt hovedparten af sundhedsudgifterne, skulle gå ind og sige, at de kampagner, som er særlig sundhedsorienterede, kunne vi gå ind og tage en medfinansiering af, hvorimod det helt konkrete anlæg af cykelstier osv. måske er så meget en kommunal opgave, at der skal vi ikke gå ind.
Karen Hækkerup (S), 2014-05-13:
Der er tale om en rigtig stor pakke, og så er det jo korrekt, at Venstre har været lidt irriteret over, at der er kommet sådan en pakke fra regeringens side, men ikke desto mindre er der tale om en stor pakke, og jeg forstår det sådan, at man i Retsudvalget har holdt en høring, hvor man har indkaldt nogle eksperter, hvor man bl.a. har lyttet til, om man kunne stramme i den retning, som bl.a. Venstre har peget på.
Liselott Blixt (DF), 2020-04-29:
Jeg har jo stillet ministeren spørgsmålet før, fordi det er en vigtig sag for Dansk Folkeparti, at vi gør noget for de mennesker, der har en psykisk lidelse, og derfor gør det også ondt, når vi nu ser de udfordringer, vi har i øjeblikket, med at der netop er mange, som ikke bliver indlagt og ikke får den hjælp, de har brug for.
Rikke Hvilshøj (V), 2005-11-16:
Hvis der ikke blev reageret på det, kunne jeg lige så vel og måske endnu mere berettiget være blevet hevet herned i Folketinget i spørgetiden og spurgt om, hvorfor jeg dog som minister ikke havde sørget for, at der blev taget fat, når jeg blev gjort bekendt med, at loven ikke blev overholdt.
Vibeke Grave (S), 2011-05-06:
Hertil kommer, at hvis lovforslaget vedtages og de berørte kommuner skal skrue deres indtægter fra parkering ned til under 2007-niveau, vil det betyde, at mange kommuner bliver nødt til at finde nye besparelser oven i de voldsomme nedskæringer, som regeringens nulvækstpolitik allerede har medført, hvis de ønsker at udbygge deres parkeringsanlæg.
Vivi Kier (KF), 2010-04-20:
Det gør indtryk på mig, når jeg læser negative udsagn om nogle af de ting, som vi har været ude at sige, men det gør da også indtryk på mig, når jeg læser positive udsagn, bl.a. når forstanderen for Kofoeds Skole siger, at det er en rigtig, rigtig god start, der er nævnt her.
Torsten Schack Pedersen (V), 2017-12-22:
Vi har styrket indsatsen mod kræft gennem Kræftplan IV, vi prioriterer det nære og sammenhængende sundhedsvæsen, trygge rammer for børn med livstruende sygdomme, bedre sorgorlov for begge forældre, en bedre HPV-vaccine og styrket genoptræning med frit valg.
Astrid Carøe (SF), 2021-12-16:
I forhold til det her med vandrende arbejdstagere og deres ret til barsel synes jeg, at vi i aftalen fik indskrænket det så meget, som vi overhovedet kunne på baggrund af direktivet, og det var også noget, der gjorde, at det tog lang tid for os at nå frem til, hvad det var, vi kunne gøre.
Per Dalgaard (DF), 2010-12-17:
Det betyder ganske rigtigt, som hr. Per Clausen siger, at det vil komme landbruget til gode, selv om hr. Per Clausen synes, det er noget ganske forfærdeligt noget, at vi tilgodeser et stort erhverv som landbruget, ved at vi anvender det restprodukt, de har fra halm, til at fremstille bioætanol med.
Ole Birk Olesen (LA), 2017-05-24:
Det kan være en fagforeningskamp, det kan være et spørgsmål mellem arbejdstager og arbejdsgiver, men lønforholdene ændrer ikke på reglerne for flyve- og hviletid, som tager hånd om de sikkerhedsproblematikker, der er med træthed i cockpittet.
Keld Albrechtsen (EL), 2001-12-12:
Det, jeg godt vil spørge statsministeren om, er, om det ikke ville være temmelig mærkværdigt, hvis regeringen her i Folketinget til foråret får gennemført nogle drakoniske stramninger vendt imod indvandreres sociale rettigheder og retten til familiesammenføring og derefter går til en folkeafstemning og måske får ophævet den danske undtagelse, således at disse danske særregler ikke længere kan gælde, men således at EU's regler, som jo vil give større rettigheder på det her område til indvandrere og flygtninge, så vil gælde.
Helge Adam Møller (KF), 2000-04-13:
Det tror jeg for den sags skyld heller ikke, at der er andre partier, der er, for det er jo ikke særlig interessant at skulle stille danske fængselspladser til rådighed for nogle, der måske er idømt 10, 20, 30 eller 40 års fængsel for meget alvorlige forbrydelser begået mange hundrede eller måske tusind kilometer væk fra Danmark.
Thomas Adelskov (S), 2004-11-30:
Jeg kan nærmest konkludere på baggrund af det svar, undervisningsministeren giver, at så længe Venstre ikke er ved fadet og ved magten og får lov at sidde med regeringsansvaret, er man sådan set mest interesseret i ikke at bryde den negative sociale arv, men tværtimod i at stimulere den og få den til at vokse.
Samira Nawa (RV), 2023-05-11:
Jeg må også sige, at det ville være højst besynderligt, hvis Folketingets partier ville blive tildelt en pose penge efter størrelse og så frit kunne disponere over den og dele ud af dem uden at have taget ansvar for at tilvejebringe den finansiering, der skulle til, og uden at kunne stå på mål for den samlede finanslov.
Søren Søndergaard (EL), 2019-03-28:
Men i enhver anden sag, f.eks. i en sag, hvor en person findes dræbt, umiddelbart efter at vedkommendes livsforsikring er blevet fordoblet, vil det i hvert fald rejse et meget relevant spørgsmål: Er der nogen, som kan drage økonomisk fordel af det?
Ole Sohn (SF), 2001-05-22:
Folketinget tilslutter sig intentionerne i den kultur- og erhvervspolitiske redegørelse om at udvikle kulturerhvervenes udviklingsmuligheder i hele landet, samt at et tættere samspil mellem kultur og erhverv ikke må føre til en mindskelse af den offentlige støtte til den frie kunst eller til at kommercialisere den frie kunst.
Jonas Dahl (SF), 2016-03-15:
Så det rejser selvfølgelig en række etiske diskussioner og nogle etiske forhold, som vi også er nødt til at forholde os til, og derfor tror jeg også, at det her er noget, der giver anledning til en forhåbentligvis længere diskussion i udvalget, hvor vi netop får set på, hvordan vi sikrer borgernes rettigheder bedst muligt, samtidig med at vi selvfølgelig også skal sikre, at vi får underbygget den kliniske forskning, så vi i sidste ende sikrer, at flere danskere, flere borgere i det hele taget får mulighed for at få den bedst mulige behandling.
Søren Espersen (DF), 2007-05-23:
Det andet, jeg vil høre om – det første var egentlig kun en kommentar – er, at Det Radikale Venstre jo har en historie, der gør, at man har utrolig vanskeligt ved at forholde sig til totalitære systemer, i hvert fald utrolig vanskeligt ved at finde ud af, hvornår faren er der.
Claus Hjort Frederiksen (V), 2009-12-16:
Det er jo ikke nok, at valgfriheden så bare er for nogle tings vedkommende her i Folketinget, at Folketinget kunne vælge den ene eller den anden ting, eller at regionen kunne vælge det; jeg tror, det er vigtigt, at vi udstyrer borgerne med nogle rettigheder, og det tror jeg også de fleste kommunalpolitikere erkender er en rigtig vej.
Martin Lidegaard (RV), 2003-03-13:
Lad mig komme med et enkelt, sidste spørgsmål til hr. Keld Albrechtsen - vi når nok ikke at blive færdige med diskussionen, men jeg fortsætter den i øvrigt meget gerne, det er en spændende og nødvendig dialog: Hvis nu man sagde gensplejsning eller GMO'er inden for beslægtede arter, altså fra én korntype til en anden korntype, så man faktisk lavede en slags forædling, som man altid har gjort, bare med rekordfart, men uden at putte ishavsgener ned i roen eller sådan noget, men beslægtede arter, er det acceptabelt?
Per Stig Møller (KF), 2004-05-19:
Med udgangspunkt i vores etkinapolitik arbejder Danmark og EU derfor for en fredelig udvikling i Taiwanstrædet, og vi opfordrer begge parter til at afstå fra unilaterale skridt, som kan gøre ubodelig skade og gøre det vanskeligere at finde de pragmatiske løsninger, som vi anbefaler.
Charlotte Broman Mølbæk (SF), 2023-05-26:
Kunne man give dem kompensation for tabt arbejdsfortjeneste, eventuelt bare på deltid eller nogle timer, alt efter hvordan man vurderer det, samtidig med at man arbejder med alle de indsatser, der skal til, for at barnet eller den unge kan komme i trivsel igen og komme hen til det tilbud, der er?
Søren Søndergaard (EL), 2003-11-21:
Når man så skal have soldaterne derned, bliver man nødt til at indrømme, at situationen ikke er o.k., bl.a. fordi der sidder en række krigsherrer rundtomkring i Afghanistan - og det vil jeg godt have hr. Ulrik Kragh til at bekræfte - som har deres magt via et samarbejde med USA, og som lige præcis har samarbejdet med besættelsesmagten eller interventionsstyrken, eller hvad man nu vil kalde det.
Lea Wermelin (S), 2021-03-10:
Så er der jo det, vi kan gøre, og der er både noget, vi kan gøre i Danmark – jeg har selv haft møde med modebranchen, vi har sat initiativer i gang i forhold til forskning, men også konkret i forhold til en mere bæredygtig mode, også på eksportsiden – og så er der et arbejde i gang i EU, hvor vi bl.a. også kigger på producentansvar som noget af det, der er interessant.
Dorte Bennedsen (S), 1999-04-13:
Og da loven samtidig ændrer væsentligt på det hidtidige integrationsprogram ved at udvide forløbet fra 1½ til 3 år, ved at forstærke indsatsen, så den i højere grad tager udgangspunkt i den enkeltes behov, og ved at give flygtningene en arbejdsmarkedstilknytning, ja, så er der megen god grund til at følge nøje, om lovens bestemmelser også kommer til at virke efter hensigten.
Bertel Haarder (V), 2002-01-31:
Det er måske også et svar til hr. Søren Søndergaard, fru Anne Baastrup og andre, som spørger, hvordan det kan være, at der er visse ting, som nu foreslås anderledes, end der blev talt om her i Tinget for nogle år siden, at der er sket noget siden da.
Morten Bødskov (S), 2024-12-03:
Ellers risikerer vi bare at skulle tage en ny runde her i Folketingssalen for at sikre, at vi har tænkt alle hjørner igennem, når det handler om markedsføringslovgivningen, uden at vi kender rækkevidden for initiativer af den her karakter inden for EU-retten.
Marlene Borst Hansen (RV), 2014-04-25:
Vi har jo love, som sikrer, at mennesker, som søger ophold i Danmark på grund af en politisk forfølgelse i deres hjemland, bliver vurderet, og hvis de danske myndigheder er enige i, at et menneske står til politisk forfølgelse, og hvis vi ikke har tillid til det pågældende lands retssystem, får man asyl.
Ole M. Nielsen (KRF), 2000-02-04:
De allerfleste mennesker er bange for det, de ikke kender tilstrækkelig meget til, og det her er en meget indviklet teknologi at vide noget som helst om, og det kommer altså til udtryk på den måde, at de siger, at de vil have genfri fødevarer, men det er der jo altså simpelt hen ikke noget, der hedder.
Rosa Lund (EL), 2021-03-03:
Vi står jo i den situation, at langt de fleste af fædrene er blevet slået ihjel, så det er primært mødrene, vi taler om, men fru Inger Støjberg, som jeg i øvrigt gerne vil diskutere politik med, har helt ret i, at det ville være et brud på internationale konventioner og på hensynet til barnets tarv ikke at give forældrene familiesammenføring.
Line Barfod (EL), 2005-05-19:
Det mener vi er væsentligt at få diskuteret, hvis vi ønsker at udvikle indflydelsen på det lokale område og i det hele taget på, hvordan samfundet er indrettet, så det ikke kun er noget med, at man går til valg hvert fjerde år til en kommunalbestyrelse og til et Folketing meget langt væk, men at man også lokalt løbende kan bruge sin indflydelse til at udvikle sit lokalområde.
Mette Thiesen (DF), 2024-04-24:
Det vigtigste for os i Dansk Folkeparti er sådan set, at danskerne forstår og gerne vil bidrage til den her bæredygtige omstilling, som de kan se sig selv i, og som også er bæredygtig økonomisk og værdimæssigt set, for ellers ender man jo med at støde ganske almindelige mennesker fra sig.
Karen Ellemann (V), 2012-02-23:
Det er også derfor, at vi måske var en kende overraskede over, at man så gladeligt hoppede med på folkeskoleforliget både fra Det Radikale Venstres og Socialistisk Folkepartis side vel vidende, at man faktisk havde tordnet meget markant imod forskellige elementer, både når vi taler om nationale tests, og når vi taler om kanonlister osv.
Frank Aaen (EL), 2009-11-03:
De, der har fået adgang til en uddannelse i Danmark, skal alle sammen være omfattet af gratisprincippet, og de steder, hvor det begynder at skride, synes vi det er vigtigt at holde fast og gå imod, for ellers vil vi lige pludselig se, at det smukke princip i det danske uddannelsessystem, som jeg ved at fru Marianne Jelved er enig i, om, at der er gratis adgang til uddannelserne, bliver mere undermineret.
Knud Erik Kirkegaard (KF), 2002-04-17:
Nu er hr. Ole Stavad jo tidligere skatteminister, og derfor kan jeg godt forstå, at han interesserer sig meget for skattestoppet, men det, vi diskuterer her i dag, er jo den melding, der er kommet til kommunerne på baggrund af skattestoppet, og den melding står vi i Det Konservative Folkeparti fuldstændig bag, nemlig at de kommunale skatter under ét ikke må stige i 2003. Det er en logisk følge af skattestoppet, og den melding til kommunerne står vi et hundrede procent bag, og den er ikke i uoverensstemmelse med det, nogle ledende konservative politikere har sagt.
Orla Hav (S), 2011-03-01:
Og oven i den svada vil jeg godt allerede på nuværende tidspunkt anmelde til ministeren, at vi gerne vil have en teknisk gennemgang af lovforslaget, fordi det for os at se er et ret kompliceret lovforslag, og det er vigtigt, at vi kender de forskellige årsager og virkninger, der er stillet op i lovforslaget. Så vi vil holde fokus på, at vi får nogle tilfredsstillende og fyldestgørende svar i forbindelse med de prioriteringer, som jeg har givet udtryk for er vores, nemlig åbenhed og gennemsigtighed og muligheder for en eventuel regulering.
Eva Møller (KF), 2001-05-08:
Da Det Konservative Folkepartis ordfører, hr. Knud Erik Kirkegaard, ikke kan være til stede, skal jeg på hans vegne fremføre følgende: I Det Konservative Folkeparti er vi enige i, at der kan være behov for at koordinere forskning og uddannelse i relation til arbejdsmiljøet. Specielt hvad angår forskningen, er der behov for at få lagt flerårige planer for forskningsindsatsen.
Line Barfod (EL), 2006-04-21:
Jeg kan ikke lade være med at bemærke, at det jo ville være rart, hvis regeringen og myndighederne havde samme holdning til, at it-systemer, som har stor betydning for menneskelige værdier, ikke skal sættes i værk, før man er sikker på, at de fungerer; at holdningen ikke kun gælder for it-systemer, der omhandler store økonomiske værdier.
Naser Khader (RV), 2002-11-15:
Det er det ene. Det andet er, at det er rigtigt, at jeg opremsede mange positive elementer i forliget, men der var to store knaster, to kardinalpunkter: dels angående Danmarks Radios bestyrelse og hvor meget politikerne har lov til at blande sig i journalisternes arbejde, dels også med hensyn til TV 2. Som sagt har vi ikke noget imod, at TV 2 bliver privatiseret, men TV 2 skal også efter en privatisering være, som TV 2 er i dag.
Svend Auken (S), 2001-05-08:
Det er altså købsforpligtelsen, der er maksimeret, det er ikke VE-strøm, der er maksimeret til 20 pct. Vores prognoser siger, at når vi forudser 27 pct. vedvarende energistrøm i 2003, så er det 18 pct. prioriteret strøm og 9
Pernille Rosenkrantz-Theil (S), 2020-12-16:
Paradoksregler er lige præcis, når man siger: Jamen jeg kan ikke forstå, hvorfor vi egentlig gerne må være sammen, hvis vi gør det ovre i den her ramme, men ikke må være sammen med præcis de samme mennesker, hvis vi gør det ovre i den anden ramme.
Pia Kjærsgaard (DF), 2000-01-25:
Og så kan jeg sige, at i august måned 1999 - og det er jo ikke så mange måneder siden - sagde justitsministeren: Målet med mandsopdækningen af banderne er selvfølgelig, at hvis de unge begår kriminalitet, skal de vide, at de har politiet på nakken, og de skal vide, at vi kan få dem i retten og dømt.
Per Clausen (EL), 2008-04-01:
Der har vi så sagt, at der er en række elementer i det her, som vi synes kunne være vigtige at inddrage; det er et spørgsmål om omstilling til vedvarende energi, det er et spørgsmål om energibesparelser, men det er selvfølgelig også et spørgsmål om transportsektoren.
Frank Aaen (EL), 2007-12-14:
Før var jeg jo inde på, at kvotesystemet er så fuldstændig tåbeligt indrettet, at hver gang nogen sparer energi, er der et elselskab, f.eks. DONG, der sparer en CO2-kvote, hvorefter denne kvote straks kan sælges til et andet selskab, der kan svine, eller bruges til at investere i et kulkraftværk.
Camilla Hersom (RV), 2014-10-09:
Derfor har vi jo lagt os i selen for at skabe de job, der gør, at folk kan give deres børn nogle muligheder, ikke bare de rulleskøjter, som min datter var så heldig at få i dag, men også alle de andre ting, der følger med at være en del af et arbejdsfællesskab.
Bertel Haarder (V), 2006-04-26:
Vi synes, det skal være tilladt, det er helt i orden, man kan skrive det i vedtægterne, men hvis man har bedre ideer lokalt, f.eks. i en meget stor region, hvor der er frygtelig mange gymnasier, så kan kvaliteten af de udpegede medlemmer jo falde, og så synes vi ikke, det skal være obligatorisk at have en sådan repræsentant.
Sophie Løhde (V), 2013-04-10:
Jeg har læst, at ministeren har brugt som argument alle vegne, at det her handler om at sætte patientsikkerheden først, og hvis ministeren mener, hvad hun selv siger, så betyder det jo også, at ministeren i ramme alvor må mene, at der i dag er læger, som udskriver medicin for at kunne påvirke aktiekursen på bekostning af deres patienters helbred.